****

**Referat af årsmøde i DN Rebild 23. november 2024 på Skillingbro Naturskole, 9520 Skørping**

1. **Valg af dirigent**

Søren Bojsen blev valgt som dirigent. Han konstaterede, at indkaldelse til årsmødet og dagsordenen var korrekte ifølge vedtægterne.

1. **Bestyrelsens årsberetning for 2024**

På vegne af bestyrelsen fortalte formand Aage Langeland om årets aktiviteter i DN Rebild. Foreningen har været involveret i en række klagesager vedrørende manglende miljøvurdering, miljøgodkendelse, landzonetilladelse mm. DN Rebild har fået ret i tre af sagerne og de resterende to er endnu ikke afgjort. Derudover har vi indgivet diverse høringssvar f.eks. i forbindelse med VE-anlæg.

DN Rebild har organiseret en bred vifte af velbesøgte aktiviteter enten på egen hånd eller i samarbejde med andre, herunder Klima Rebild og Bedsteforældres Klimaaktion. I flæng kan nævnes byttemarked, svampetur, møde med kommunalpolitikerne, deltagelse i Frivilligfestival, sommerfuglearrangement, møde om natur-apps, affaldsindsamling i Skørping by, møde om CO2-afgift i landbruget, møde om fremtidens landbrug og møde om urørt skov med udflugt i skoven. Der var også arrangeret et velkomstmøde for nye medlemmer, men desværre var der ingen tilmeldinger, så mødet blev aflyst.

Derudover arbejder DN Rebild med at lave et kort over kommunens ”naturoaser”, der er lagt en række grønne opskrifter på hjemmesiden som inspiration til ugens kødløse dag(e), og der er lavet et katalog med konkrete opgaver, som frivillige kan deltage i.

DN Rebild er godt med kommunikationsmæssigt med jævnlige nyhedsbreve og opdateringer på Facebook og hjemmesiden, samt artikler i lokalavisen.

I det kommende år vil DN Rebild tilbyde endnu et møde med kommunens politikere, denne gang i forbindelse med kommunalvalget 18. november 2025 med temaet klima, miljø og biodiversitet.

Næste år vil foreningen også organisere et møde for at orientere om det seneste vedrørende den netop godkendt grøn trepart, så snart der er noget mere konkret på bordet. DN bliver involveret i arbejdet i de nye Vandoplandsstyregrupper (VOS), som

kommunen styrer og koordinerer og som landbruget også kommer til at deltage i.

Aage Langeland oplyste, at DN Rebild har 604 medlemmer, og at der på landsplan er cirka 137.000 medlemmer.

DN Rebilds bestyrelse består normalt af ni medlemmer plus en suppleant.

Herefter blev beretningen taget til efterretning.

1. **Valg af medlemmer og suppleanter til bestyrelsen**

Aage Langeland blev genvalgt.

Anette Bruun Hansen og Kersten Bonnén ønskede ikke genvalg.

Nyvalgt til bestyrelsen er Magda Bazuin, Støvring, og Roar Skovlund Poulsen, Skørping. De er valgt for tre år.

Charlotte Mejer, som har vært suppleant, er indtrådt i bestyrelsen, da et bestyrelsesmedlem trak sig i perioden.

Bestyrelsen består herefter af følgende:

Aage Langeland

Anne Grete Andreasen

Søren Bojesen

Jane Nielsen

Andreas Rytter

Janne Hansen

Magda Bazuin

Roar Skovlund Poulsen

Charlotte Mejer

Der blev ikke valgt suppleanter.

1. **Forslag fra medlemmerne**

Der var ingen indkomne forslag.

1. **Eventuelt**

Gert Fischer omtalt tilgroningen af engarealerne ved Højris Mølle, som har stået på i lang tid. Aage Langeland svarede, at både DN Rebild og DN Vesthimmerland er opmærksomme på og træt af tilstandene derude, men at det er kommunen, der styrer det område, som hører under EU-Life, og at Danmarks Naturfond, som ejer området, ikke p.t. har midler nok til at rydde området for træer. Gert foreslog, at lokalborgerne rejser en sag overfor Fredningsnævnet.

Det blev foreslået, at der organiseres en bævertur.

Se slides fra formandens beretning her